paragraph_text: Dijelovi dvanaesnika nepotpuno okružuju glavu gušterače. Gornji dio dvanaesnika nastavlja se vodoravno na pilorus želuca. Čini ga početno proširenje (lat. bulbus duodeni) dugo 2-4cm. Silazni dio dvanaesnika je mjesto gdje glavni žučovod i glavni gušteračni vod izlijevaju svoje sadržaj u probavnu cijev. Donji dio čine vodoravni i uzlazi dio. Uzlazi dio u duodenalnojejunalnom zavoju (lat. flexura duodenojejunalis) prelazi u jejunum. S vrh zavoja odvaja se tanki snop glatkih mišićnih vlakana koji čini suspenzorni mišić dvanaesnika (lat. musculus suspensorius duodeni), poznat kao Treitzov mišić ili Treitzov ligament (naziv dobio po češkom patologu Václavu Treitzu).